《咏华林书院》
宋代·朱台符

白云深处旧生涯，东指名都百里赊。
万卷诗书惟曲槛，四方宾客到儒家。
峰峦卓立多奇石，草木丛芳半异花。
胜概无由一寻访，只凭幽梦绕烟霞。

作者简介：（965—1006）眉州眉山人，字拱正。太宗淳化三年进士。累官太常博士，出为京西转运副使。上言与契丹修好，又自请往使，时论韪之。真宗咸平二年，上疏请重农积谷、任将选兵、慎择守令、轻徭节用、均赋慎刑等。景德初，为陕西转运使，与杨覃不协，徙知郢州，改知洪州，卒于道。